Document ID: /roh_data/filtered/fineweb-2-filterrobots_roh.jsonl.gz/36077

L’equipa cun ils dus svizzers Johan Djourou e Valon Behrami vegn sco equipa da l’emprima Bundesliga en Surselva. Pir ier saira è il HSV mitschà da la relegaziun. Il HSV ha gudagnà a Karlsruhe il gieu decisiv cunter la relegaziun cun 2:1 suenter prolungaziun.
En vista al camp da trenament dal HSV han las vischnancas da las regiuns e la destinaziun turistica Laax-Flem investà a Schluein varga in mez milliun francs en la plazza nova da ballape. L’Uniun sportiva Schluein Glion ha ultra da quai construì ina nova tribuna cun ustaria e gardarobas per 1,3 milliuns francs, quai senza quintar la lavur cumina dals commembers.